b'\n_START_ARTICLE_\nElektroencefalografija\n_START_PARAGRAPH_\nElektroencefalografija (elektro\xe2\x80\xa6 + gr. enkephalos \xe2\x80\x93 smegenys + \xe2\x80\xa6grafija; EEG) \xe2\x80\x93 metodas, kuriuo matuojama smegen\xc5\xb3 biosrov\xc4\x97, fiksuojant elektrinius virpesius. I\xc5\xa1 gaut\xc5\xb3 signal\xc5\xb3 sprend\xc5\xbeiama apie smegen\xc5\xb3 aktyvum\xc4\x85 bei s\xc4\x85mon\xc4\x97s b\xc5\xabkl\xc4\x99._NEWLINE_Srov\xc4\x97s virpesi\xc5\xb3 prie\xc5\xbeastys \xe2\x80\x93 fiziologiniai procesai, vykstantys tarp atskir\xc5\xb3 l\xc4\x85steli\xc5\xb3 smegenyse, kuri\xc5\xb3 elektrin\xc4\x97s b\xc5\xabkl\xc4\x97s (pa)kitimai padeda smegenims perdirbti informacij\xc4\x85. D\xc4\x97l specifin\xc4\x97s erdvin\xc4\x97s strukt\xc5\xabros generuotos atskir\xc5\xb3 neuron\xc5\xb3 (mini) srov\xc4\x97s susijungia taip, kad vir\xc5\xa1 j\xc5\xb3 esan\xc4\x8dius \xc4\xaftampos pakitimus galima i\xc5\xa1matuoti._NEWLINE_Elektrinis smegen\xc5\xb3 aktyvumas gali b\xc5\xabti u\xc5\xbera\xc5\xa1omas, naudojantis pavir\xc5\xa1iaus elektrodais, juos tvirtinant prie galvos odos. Toks u\xc5\xbera\xc5\xa1ymas vadinamas elektroencefalograma._NEWLINE_EEG naudojama tiriant mieg\xc4\x85 bei kitas s\xc4\x85mon\xc4\x97s b\xc5\xabsenas. \xc5\xa0iuo metu kuriama programin\xc4\x97 \xc4\xafranga, kuria atliekama automatizuota signal\xc5\xb3 analiz\xc4\x97.\n_START_SECTION_\nIstorija\n_START_PARAGRAPH_\n1924 m. Hansas Bergeris u\xc5\xbera\xc5\xa1\xc4\x97 \xc5\xbemogaus elektroencefalogram\xc4\x85, o savo rezultatus publikavo 1929 m. Jis taip pat atrado Alfa bang\xc5\xb3 blokus. Buvo pasteb\xc4\x97ti \xc5\xbeym\xc5\xabs EEG pakitimai, kai bandomasis atsimerkdavo arba buvo skatinamas i\xc5\xa1laikyti protin\xc4\x97s veiklos aktyvum\xc4\x85._NEWLINE_Medicinoje smegen\xc5\xb3 biosrov\xc4\x97 kartais generuojama ir tiesiogiai pa\xc4\x8di\xc5\xb3 smegen\xc5\xb3 pavir\xc5\xa1iaus (elektrokortikograma).Jei \xc5\xa1i srov\xc4\x97 matuojama elektrod\xc5\xb3, esan\xc4\x8di\xc5\xb3 smegen\xc5\xb3 skystyje, pagalba, tokie rezultatai vadinami lokaliais lauk\xc5\xb3 potencial\xc5\xb3 skirtumais.'